b'\n_START_ARTICLE_\nNuoga mergina, nu\xc5\xbeudyta parke\n_START_SECTION_\nTurinys\n_START_PARAGRAPH_\nVaiki\xc5\xa1kame atrakcione randamas negyvas verslininkas Johanas Valenbergas. \xc5\xbd\xc5\xabties vieta bei tai, kad prie\xc5\xa1 kelias valandas jis apdraud\xc4\x97 gyvyb\xc4\x99 didele pinig\xc5\xb3 suma, sukelia \xc4\xaftarim\xc5\xb3 draudimo bendrovei, kuri nusamdo detektyv\xc4\x85 Kris\xc4\x85 Bajer\xc4\xaf i\xc5\xa1tirti visas aplinkybes. Jis susipa\xc5\xbe\xc4\xafsta su viena i\xc5\xa1 velionio dukter\xc5\xb3 Ketrina, kuri prisipa\xc5\xbe\xc4\xafsta telefonu gaunanti grasinimus nu\xc5\xbeudyti. Apsilank\xc4\x99s jos namuose, Krisas susipa\xc5\xbe\xc4\xafsta su jos motina ir seserimi Barbara._NEWLINE_Lik\xc4\x99s nakt\xc4\xaf namuose su trimis moterimis, Krisas susiduria su vis\xc5\xb3 j\xc5\xb3 paslaptimis ir tampa Barbaros meilu\xc5\xbeiu. Kai ji parke randama nu\xc5\xbeudyta, pagrindine \xc4\xaftariam\xc4\x85ja tampa motina, ta\xc4\x8diau \xc5\xa1i, nakt\xc4\xaf pama\xc4\x8diusi savo vyro \xe2\x80\x9ev\xc4\x97l\xc4\x99\xe2\x80\x9c, nukrinta nuo balkono ir u\xc5\xbesimu\xc5\xa1a. Galiausiai i\xc5\xa1ai\xc5\xa1k\xc4\x97ja, kad tikrasis \xc5\xbeudikas\xc2\xa0\xe2\x80\x93 Krisas, o nu\xc5\xbeudytasis Valenbergas karo metu susprogdino jo motin\xc4\x85, bet jos s\xc5\xabnus i\xc5\xa1gyveno ir dabar nusprend\xc4\x97 atker\xc5\xa1yti. Tam jis \xc4\xaf pagalba pasitelkia savo \xc5\xbemon\xc4\x85 Krist\xc4\x99, ta\xc4\x8diau pastaroji su savo meilu\xc5\xbeiu taip pat turi plan\xc4\x85 atsikratyti Krisu\xe2\x80\xa6'